氹仔

氹仔，原名潭仔，係澳門其中一個部份，響澳門半島同路環之間。面積大約7.4平方公里，人口約78,500人。

歷史
氹仔以前係兩個小島，分為大氹同小氹，由一個沙洲相連。之後填海，令兩個小島合二為一成為氹仔。依家氹仔嘅大潭山同小潭山就係當初嗰兩個小島。

名 
以前，氹仔又叫做「潭仔」，至於個葡文名就由閩南話讀「氹仔」嘅音 // 演變做「Taipa」。

而傳說話葡萄牙人第一次登陸氹仔，就同當地人問地名「Nome?」，當地人聽成「糯米？」，以為佢問有冇糯米賣，於是就答佢「大把」，葡萄牙人就將佢轉成葡文「Taipa」，成為氹仔嘅葡文名。

交通
路氹連貫公路係主要道路往返氹仔同路環；另外有三條大橋分別係友誼大橋、嘉樂庇總督大橋同西灣大橋連接氹仔同澳門半島。

氹仔亦係澳門第一個地方有鐵路。澳門輕軌第一段路線已經投入服務，由海洋運行至氹仔碼頭。

出名建築物

大專院校
澳門城市大學
澳門旅遊學院

住宅
海洋花園
濠景花園
濠尚
湖畔大廈
葡京花園

公園
大潭山郊野公園
花城公園
氹仔中央公園
湖畔公園
氹仔海濱公園

機場
澳門國際機場

碼頭
氹仔客運碼頭

宗教設施
美景宣道堂
菩提園
嘉模聖母堂
四面佛

酒店
 新濠鋒酒店
 君怡酒店
 麗景灣藝術酒店
 盛世酒店

博物館
 龍環葡韻
 路氹歷史館

澳門島嶼

澳門地理